13/12/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 3.12.2021 do Servizo Provincial da AXI da Coruña, pola que se acorda realizar o pagamento de mutuos Aacordos, límites de M. A. e xurados por expropiación para as obras AC/04/156.01.4.1 e M1 nos concellos de Cambre, Oleiros e Sada

Resolución do 3 de decembro de 2021 do Servizo Provincial da Axencia Galega de Infraestruturas da Coruña pola que se acorda realizar o pagamento do MUTUO ACORDO, LIMITE ATA O MUTUO ACORDO E XUSTO PREZO POR XURADO por expropiación para as obras PROXECTO DE CONSTRUCIÓN DA VÍA ÁRTABRA, TREITO: N-VI-AP-9 E DESPRAZAMENTO DE REDE DE GAS POR OBRAS DO PROXECTO VÍA ÁRTABRA-TREITO N-VI-AP-9, de clave AC/04/156.01.4.1 e AC/04/156.01.4.1.2. M1, nos concellos de CAMBRE, OLEIROS E SADA. En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG n.º 179 de 20 de setembro de 2017, resolveu proceder a efectuar o pagamento do MUTUO ACORDO, LÍMITE ATA O MUTUO ACORDO E XUSTO PREZO POR XURADO dos bens e dereitos afectados polas obras PROXECTO DE CONSTRUCIÓN DA VÍA ÁRTABRA, TREITO: N-VI-AP-9 E DESPRAZAMENTO DE REDE DE GAS POR OBRAS DO PROXECTO VÍA ÁRTABRA-TREITO N-VI-AP-9, (clave AC/04/156.01.4.1 e AC/04/156.01.4.1.2. M1), nos concellos de CAMBRE, OLEIROS E SADA, que figuran expostos no taboleiro de anuncios dos concellos. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 3 de decembro de 2021. O xefe do Servizo Ernesto Mario Doria Estelrich